9. ΝΟΜΟΘΕΤ. ΔΙΑΤΑΓΜΑ υπ’ αριθ. 4019 της 11/12 Νοεμ. 1959  Περί κυρώσεως της υπ’ αριθ. 1018/58 Πράξεως του Υπουργικού Συμβουλίου «περί διακοπής της παρά τω Ι.Κ.Α. ασφαλίσεως των οικογενειών των αστυνομικών υπαλλήλων» και συστάσεως κλάδου υγείας παρά τω Ε.Τ.Υ.Α.Π. Άρθρον 1 Κυρούται αφ’ ης ίσχυσε η υπ’ αριθ. 1018 της 8.11.58 Πράξις του Υπουργικού Συμβουλίου, δημοσιευθείσα εις το υπ’ αριθ. 203 της 13.11.58 ΦΕΚ (τεύχος Α΄) αφορώσα διακοπήν της παρά τω Ι.Κ.Α. ασφαλίσεως των οικογενειών των αστυνομικών υπαλλήλων και έχουσα ούτω: ΠΡΑΞΙΣ υπ’ αριθ. 1018 της 8 Νοεμβρίου 1958 Περί διακοπής της παρά τω Ι.Κ.Α. ασφαλίσεως των οικογενειών των αστυνομικών υπαλλήλων ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Λαβόν υπ’ όψιν: 1) Την υπ’ αριθ. 11836/295/1 από 7 Νοεμβρίου 1958 πρότασιν του Υφυπουργού Εσωτερικών, δι’ ης προτείνεται να διακοπή η παρά τω Ι.Κ.Α. ασφάλισις των οικογενειών των αστυνομικών υπαλλήλων, 2) τας διατάξεις του από 26.1.56 Β.Δ. «περί νοσοκομεακής περιθάλψεως των μελών, των οικογενειών των τακτικών δημοσίων υπαλλήλων», ως τούτο ετροποποιήθη και εξ ου προκύπτει ότι το Κράτος υποχρεούται, υπό ωρισμένας προϋποθέσεις, εις την παροχήν νοσοκομειακής περιθάλψεως εις τα μέλη των οικογενειών των τακτικών δημοσίων υπαλλήλων, 3)σχετικήν εισήγησιν του Υφυπουργού Εσωτερικών, αποφασίζει: 1.Η περαιτέρω ασφάλισις παρά τω Ι.Κ.Α. των κατά το άρθρον 33 του Α.Ν. 1846/*951 μελών των οικογενειών των αστυνομικών υπαλλήλων, η γενομένη βάσει της υπ’αριθ. 13596/Ε 508 από 2.2.53 αποφάσεως του Υπουργού Εργασίας, κυρωθείσης δια του άρθρου 29 του Ν.Δ. 2698/53 παύει από 1ης Νοεμβρίου ε.ε., υπό τας προϋποθέσεις του 1ου εδαφίου της παρ. 1 του άρθρου 31 του Α.Ν. 1846/51. 2.Αι υπέρ του Ι.Κ.Α. ενεργηθείσαι ήδη κρατήσεις ετών αποδοχών των αστυνομικών υπαλλήλων του μηνός Νοεμβρίου ε.ε. κατατίθενται, μερίμνη, των οικείων Διαχειρίσεων Χρηματικού της Αστυνομίας, εις έντοκον παρά τη Εθνική Τραπέζη της Ελλάδος λογαριασμόν επ’ ονόματι του ΕΤΥΑΠ και θέλουσι διατεθή εν καιρώ υπέρ σκοπού ορισθησομένου δια μεταγενεστέρας Πράξεώς μας. Τυχόν οφειλόμεναι προς το Ι.Κ.Α. εισφοραί των αστυνομικών υπαλλήλων, αναγόμεναι εις χρόνον προγενέστερον του Νοεμβρίου ε.ε. παρακρατούνται εκ των αποδοχών τούτων και αποδίδονται εις το Ι.Κ.Α. εις μηνιαίας δόσεις, μέχρις εξοφλήσεώς των. 3.Εκδόσαν προς τούτο την υπ’αριθ. 1018 Πράξιν το κυρωθησομένην νομοθετικώς μερίμνη του Υπουργείου Εσωτερικών.  Ο Πρόεδρος   Τα Μέλη Αι εν παρ. 2 της δια του παρόντος κυρουμένης Πράξεως Υπουργικού Συμβουλίου αναφερόμεναι κρατήσεις εκ των αποδοχών αστυνομικών υπαλλήλων, μηνός Νοεμβρίου 1958 ως και αι μετέπειτα γενόμεναι τοιαύται κατατεθειμέναι υπέρ του ΕΤΥΑΠ, περιέρχονται από της δημοσιεύσεως του παρόντος εις τον υπό του άρθρου 3 συνιστώμενον Κλάδον Υγείας τούτου. Οι διοικητικοί υπάλληλοι αρμοδιότητος Αστυνομίας Πόλεων, δι’ ους δεν εγένοντο κρατήσεις, υποχρεούνται εις αναδρομικήν εισφοράν υπέρ του Κλάδου Υγείας από 1ης Νοεμβρίου 1958. ΄Αρθρον 2. 1.Δια την παροχήν νοσοκομειακής και ιατροφαρμακευτικής περιθάλψεως εις τα μέλη οικογενείας των εν ενεργεία αστυνομικών υπαλλήλων, έχουσιν εφαρμογήν αι εκάστοτε ισχύουσαι διατάξεις «περί νοσοκομειακής και ιατροφαρμακευτικής περιθάλψεως των μελών των οικογενειών των τακτικών δημοσίων διοικητικών υπαλλήλων». 2.Η εν Νοσοκομείω νοσηλεία των μελών της οικογενείας των αστυνομικών,κατά θέσιν, ορίζεται ως κάτωθι: α)Δια τα μέλη οικογενείας αστυνομικών μέχρι και του βαθμού υπαστ/μου α΄ τάξεως εις κλίνας Ββ΄θέσεως. β)Δια τα μέλη οικογενείας από αστυνόμου β΄ τάξεως μέχρι και του Αστυν. Δ/ντού α΄ τάξεως, εις κλίνας Βα΄ θέσεως. γ)Δια τα μέλη οικογενείας Αρχηγού, εις κλίνας Α΄ θέσεως. 3.Όπου προβλέπεται, κατά τας κειμένας περί νοσηλείας των μελών οικογενείας των τακτικών δημοσίων διοικητικών υπαλλήλων διατάξεις, ότι γνωματεύει η Πρωτοβάθμιος Υγειονομική Επιτροπή του άρθρου 11 του Ν. 1811/51 γνωματεύει αντ’ αυτής, δια τα μέλη οικογενείας των αστυνομικών, η παρ’ εκάστη Αστυν. Δ/νσει Υγειον. Επιτροπή. Άρθρον 3. 1.Παρά τω Επικουρικώ Ταμείω Υπαλλήλων Αστυνομίας Πόλεων συνιστάται αυτοτελώς Κλάδος Υγείας, εις ον υπάγονται υποχρεωτικώς άπαντες οι εν ενεργεία αστυνομικοί και διοικητικοί υπάλληλοι Αστυνομίας Πόλεων, δια τα μέλη οικογενείας των. 2.Εις τον ούτω συνιστώμενον Κλάδον Υγείας δύνανται να μετέχωσιν εφ’ όσον το επιθυμούσι και οι καταστάντες από της συστάσεως του Σώματος και εντεύθεν συνταξιούχοι αστυνομικοί και διοικητικοί υπάλληλοι Αστυν. Πόλεων, ως και οι εφεξής καθιστάμενοι τοιούτοι, δι’ εαυτούς και τα μέλη οικογενείας των, εφ’ όσον οι ίδιοι και τα μέλη οικογενείας των διαμένωσιν εις ας πόλεις λειτουργεί ο θεσμός της Αστυνομίας Πόλεων, του όρου «πόλις» ενταύθα δυναμένου να περιλάβη και τα προάστεια, δι’ εκδοθησομένου, κατά το άρθρον 12 του παρόντος, Κανονισμού. Ούτοι οφείλουσιν να υποβάλωσιν υπεύθυνον περί τούτου δήλωσιν εντός εξαμήνου από της δημοσιεύσεως του παρόντος ή αφ’ ης καταστώσι συνταξιούχοι, προκειμένου περί των εφεξής συνταξιούχων. Δια του άρθρ. 1 Ν.Δ. 464 της 17/24 Ιουν. 1974 (κατωτ. αριθ. 20) η ανωτέρω προθεσμία των 6 μηνών παρετάθη από της λήξεώς της μέχρι της συμπληρώσεως ενός εξαμήνου από της ενάρξεως της ισχύος του Ν.Δ. 464/1974 (24 Ιουνίου 1974) του οποίου βλ. και άρθρ. 2. 3.Συνταξιούχος διαγραφόμενος, κατόπιν αιτήσεώς του, εκ του Κλάδου Υγείας εφ’ όσον έχει τουλάχιστον ετησίαν συμμετοχήν εις τον Κλάδον τούτον, δικαιούται περιθάλψεως δι’ εαυτόν και τα μέλη οικογενείας του επί έν έτος, αφ’ ης διεγράφη. Ούτος δεν δύναται να ζητήση εκ νέου εγγραφήν εις τον Κλάδον τούτον. 4.Ομοίως αστυνομικός ή διοικητικός υπάλληλος Αστυνομίας Πόλεων απολυθείς του Σώματος δια λόγους υγείας και μη συνταξιοδοτηθείς, εφ’ όσον έχει τουλάχιστον ετησίαν συμμετοχήν εις τον Κλάδον Υγείας, δικαιούται περιθάλψεως επί εν έτος, αφ’ ης διεγράφη δι’ εαυτόν και τα μέλη οικογενείας του. 5.Τα κατά το άρθρον 4 του παρόντος δικαιούμενα περιθάλψεως μέλη οικογενείας του ησφαλισμένου, εν περιπτώσει θανάτου εν ενεργεία ή συνταξιούχου αστυνομικού και διοικητικού υπαλλήλου Αστυν. Πόλεων, δικαιούνται περιθάλψεως επίσης επί εν έτος, από του θανάτου του, εφ’ όσον  ο  αποβιώσας  είχεν  ετησίαν  τουλάχιστον  συμμετοχήν  εις  τον (Αντί για τη σελ. 178,01(α) Σελ. 178,01(β) Τεύχος 1174 - Σελ. 1 Επικουρικό Ταμείο Υπαλλήλων Αστυνομίας Πόλεων (Ε.Τ.Υ.Α.Π.) 4.ΒΑ.α.9   1272 Κλάδον Υγείας. Τα ανωτέρω μέλη, εφ’ όσον δικαιωθώσι συντάξεως, δύνανται να εξακολουθήσωσι την ασφάλισιν, εάν δύο μήνες τουλάχιστον προ της λήξεως του έτους, καθ’ ό παρέχεται η κατά την παρούσαν παράγραφον περίθαλψις ήθελον υποβάλει σχετικήν προς τούτο δήλωσιν. 6.Της ασφαλίσεως παρά τω Κλάδω Υγείας εξαιρούνται οι αστυνομικοί και διοικητικοί υπάλληλοι οι ησφαλισμένοι αμέσως ή εμμέσως εις Ταμείον κυρίας ή επικουρικής ασφαλίσεως κατά της ασθενείας. Άρθρον 4. 1.Ως μέλη οικογενείας του ησφαλισμένου προς εφαρμογήν των διατάξεων του παρόντος νόμου, θεωρούνται: α)Η σύζυγος ή ο ανάπηρος και άπορος σύζυγος. β)Τα άγαμα τέκνα (νόμιμα, νομιμοποιηθέντα, αναγνωρισθέντα, υιοθετηθέντα, πρόγονοι) μέχρι συμπληρώσεως του 18ου έτους της ηλικίας των. γ)΄Αποροι και ανίκανοι προς εργασίαν γονείς. δ)Άγαμοι αδελφαί ή εν διαζεύξει, μέχρι συμπληρώσεως του 18ου έτους της ηλικίας των. ε)Αδελφοί μέχρι συμπληρώσεως του 18ου έτους της ηλικίας των. 2.Τα πρόσωπα τα αναφερόμενα εν τοις εδαφίοις α΄ γ΄ δ΄ και ε΄ θεωρούνται ως μέλη οικογενείας του ησφαλισμένου, εφ’ όσον συμβιούσι μετ’ αυτού και η συντήρησίς των βαρύνει κυρίως αυτόν. 3.Δεν δικαιούται παροχών μέλη οικογενείας ησφαλισμένων αστυνομικών και διοικητικών υπαλλήλων Αστυν. Πόλεων, εφ’ όσον τυγχάνουσιν κυρίας ή επικουρικής ασφαλίσεως παρ’ άλλου Ασφαλιστικού Ταμείου ή Οργανισμού. Άρθρον 5. 1.Οι ησφαλισμένοι παρά τω Κλάδω Υγείας δικαιούνται των κάτωθι παροχών: α)Τα μέλη οικογενείας των εν ενεργεία και οι συνταξιούχοι καταβολής υπό του ΕΤΥΑΠ, εκ των πόρων του Κλάδου Υγείας, του ποσού συμμετοχής αυτών, καθ’ ας περιπτώσεις προβλέπεται τούτο, δια την παρεχομένην αυτοίς υπό του Δημοσίου νοσοκομειακήν και ιατροφαρμακευτικήν περίθαλψιν. Το ποσόν τούτο καταβάλλεται ευθέως εις τους δικαιούχους, άνευ αναμίξεως του ησφαλισμένου. β)Τα μέλη οικογενείας των συνταξιούχων ως και των αποβιούντων εν ενεργεία ή συνταξιούχων αστυνομικών και διοικητικών υπαλλήλων Αστυν. Πόλεων, υπό τας προϋποθέσεις του άρθρου 3, νοσοκομειακής και ιατροφαρμακευτικής περιθάλψεως, εις ην έκτασιν και καθ’ ας περιπτώσεις το Δημόσιον παρέχει τοιαύτην εις τα μέλη οικογενείας των εν ενεργεία. «γ.Στα μέλη του κλάδου υγείας του Επικουρικού Ταμείου Υπαλλήλων Αστυνομίας Πόλεων (Ε.Τ.Υ.Α.Π), που περιλαμβάνονται στα άρθρ. 3 και 4 του Ν.Δ. 4019/1959, εκτός από την υγειονομική περίθαλψη, που αναφέρεται στα εδάφ. α΄ και β΄ της ίδιας παραγράφου, δύναται να παρέχεται και ιατρο Σελ. 178,02(β) Τεύχος 1174 - Σελ. 2 φαρμακευτική, νοσοκομειακή και πρόσθετη περίθαλψη, που δεν παρέχει το Δημόσιο στους ασφαλισμένους του». Το μέσα σε « » εδάφ. γ΄ που είχε προστεθεί από το άρθρ. 1 του Νόμ. 124/1975 (ΦΕΚ Α΄ 172), κατωτ. αριθ. 21, αντικαταστάθηκε και πάλι ως άνω από την παρ. 1 του άρθρ. 12 του Νόμ. 2018/27 Φεβρ. 1992 (ΦΕΚ Α΄ 33), ανωτ. σελ. 16,6069. Σύμφωνα δε με την παρ. 2 του ιδίου άρθρου του Νόμ. 2018/91, οι διατάξεις του άρθρ.5 παρ.1 εδάφ.α΄ και γ΄ του Ν.Δ.4019/1959 εφαρμόζονται και για τους εν ενεργεία ασφαλισμένους στον κλάδο υγείας και Επικουρικού Ταμείου Υπαλλήλων Αστυνομίας Πόλεων (Ε.Τ.Υ.Α.Π.). «2.Με αποφάσεις του Υπουργού Υγείας, Πρόνοιας και Κοινωνικών Ασφαλίσεων, που εκδίδονται ύστερα από γνώμη του Δ.Σ. του κλάδου υγείας του Ε.Τ.Υ.Α.Π., καθορίζονται το ύψος, η έκταση, το είδος, ο τρόπος και ο χρόνος χορήγησης των παροχών ασθενείας, η συμμετοχή ή μη των δικαιούχων στις δαπάνες των παροχών ασθενείας, τα απαιτούμενα δικαιολογητικά, καθώς και κάθε άλλη αναγκαία λεπτομέρεια». Η μέσα σε « » παρ. 2 αντικαταστάθηκε ως άνω από την παρ. 1 του άρθρ. 12 του Νόμ. 2018/27 Φεβρ. 1992 (ΦΕΚ Α΄ 33), ανωτ. σελ. 16,6069. 3.Τα μέλη οικογενείας των συνταξιούχων αστυνομικών και διοικητικών υπαλλήλων Αστυν. Πόλεων νοσηλεύονται εις θέσιν ανάλογον προς τον βαθμόν ον κατείχεν ο συνταξιούχος κατά τον χρόνον της εξόδου του εκ της δημοσίας υπηρεσίας. 4.Δια κανονισμού, εκδιδομένου συμφώνως προς το άρθρον 12 του παρόντος, θέλει καθορισθή λεπτομερώς ο τρόπος παροχής της νοσοκομειακής, ιατρικής και φαρμακευτικής περιθάλψεως εις τα ησφαλισμένα μέλη, ο τρόπος καταβολής του ποσού συμμετοχής του ησφαλισμένου εις τας δαπάνας νοσηλείας και ιατροφαρμακευτικής περιθάλψεως και πάσα άλλη αναγκαία λεπτομέρεια. Άρθρον 6. 1.Αι υπό του προηγουμένου άρθρου προβλεπόμεναι παροχαί εκ μέρους του Κλάδου Υγείας, άρχονται: α)Δια τους κατά την 31ην Οκτωβρίου 1958 ησφαλισμένους παρά το Ι.Κ.Α., ευθύς ως λήξη η κατά το πρώτον εδάφιον της παρ. 1 του άρθρου 31 του Ν. 1846/51 αντίστοιχος υποχρέωσις του Ι.Κ.Α. β)Δια τα μέλη οικογενείας των εν ενεργεία διοικητικών υπαλλήλων Αστυν. Πόλεων, από της ενάρξεως λειτουργίας του Κλάδου Υγείας. γ)Δια τους από 1ης Νοεμβρίου 1958 και εφεξής διοριζομένους εις το Σώμα, από της ενάρξεως λειτουργίας του Κλάδου, εφ’ όσον έχουν συμπληρώσει εξάμηνον συμμετοχήν εις κρατήσεις. δ)Δια τους συνταξιούχους και τα μέλη οικογενείας των επίσης από της ενάρξεως λειτουργίας του Κλάδου, εφ’ όσον έχουν συμπληρώσει εξάμηνον συμμετοχήν εις κρατήσεις.  4.ΒΑ.α.9 Επικουρικό Ταμείο Υπαλλήλων Αστυνομίας Πόλεων (Ε.Τ.Υ.Α.Π.)   1273 Άρθρον 7. Δια την αντιμετώπισιν των δαπανών του Κλάδου Υγείας έχει ούτος τους κάτωθι πόρους: 1.Κράτησιν επί των αποδοχών των λαμβανομένων υπ’ όψιν, κατά τας κειμένας διατάξεις, προς υπολογισμόν της συντάξεως, των εν ενεργεία αστυνομικών και διοικητικών υπαλλήλων, αρμοδιότητος Αστυν. Πόλεων, ως επίσης και κράτησιν επί της συντάξεως των συνταξιούχων αστυνομικών και διοικητικών υπαλλήλων αρμοδιότητος Αστυν. Πόλεων, κατά τας κατωτέρω διακρίσεις. α)Οι βαρυνόμενοι με την συντήρησιν μέλους οικογενείας υποχρεούνται εις εισφοράν 2%. β)Οι μη βαρυνόμενοι με τη συντήρησιν μέλους οικογενείας, υποχρεούνται εις εισφοράν 1%. 2.Παν έσοδον πραγματοποιούμενον παρ’ αυτού εκ δωρεάς, κληρονομίας, κληροδοσίας ή άλλης τινος αιτίας. Δι’ αποφάσεως του Υπουργού των Εσωτερικών, στηριζομένης εις σύμφωνον γνώμην του Διοικητικού Συμβουλίου του ΕΤΥΑΠ και πρότασιν του Αρχηγού της Αστυνομίας δύνανται να αυξομειούνται κατά κατηγορίας ησφαλισμένων ή κεχωρισμένως δια τους εν ενεργεία ή συνταξιούχους, τα υπό της ανωτέρω παρ. 1 του παρόντος προβλεπόμενα ποσοστά. Δια Κανονισμού, εκδιδομένου συμφώνως προς το άρθρον 12 του παρόντος, θέλει καθορισθή λεπτομερώς ο τρόπος εισπράξεως των εσόδων και αποδόσεως αυτών εις τον Κλάδον Υγείας του ΕΤΥΑΠ. 3.Εν ουδεμιά περιπτώσει επιτρέπεται οι πόροι του Κλάδου Υγείας να χρησιμοποιηθώσι δι’ ετέρους, πλην των υπό του παρόντος προβλεπομένων σκοπών. 4.Η εν γένει περιουσία του Κλάδου Υγείας δεν κατάσχεται ουδ’ εκχωρείται, ειμή δια χρέη προς το Δημόσιον ή κατόπιν τελεσιδίκου δικαστικής αποφάσεως. Άρθρον 8. 1.Προς εκπλήρωσιν των σκοπών του Κλάδου Υγείας, το Ε.Τ.Υ.Α.Π. δικαιούται να χρησιμοποιή, άνευ αποζημιώσεως ή αμοιβής α)Τα Ιατρεία του Νοσοκομείου Αστυν. Πόλεων και τα υπηρεσιακά Ιατρεία των Αστυν. Υπηρεσιών, ως και πάντα τα ιατρικά μέσα, επιστημονικάς εγκαταστάσεις και εργαλεία, β)τους Υγειον. Αξιωματικούς του Σώματος της Αστυνομίας Πόλεων. Εις τούτους μετά γνώμην του Διοικητικού Συμβουλίου του Ε.Τ.Υ.Α.Π. δι’ απόφάσεως του Υπουργού Εσωτερικών, δύναται να καθορισθή χορήγησις αποζημιώσεως δια τας πέραν ωρισμένου αριθμού κατ’ οίκον επισκέψεις. 2.Το Δ. Συμβούλιον του Ε.Τ.Υ.Α.Π., εφ’ όσον κρίνει ότι τα ανωτέρω δεν είναι επαρκή ή ευρίσκονται εν αδυναμία παροχής της υπό του παρόντος προβλεπομένης περιθάλψεως, δύναται όπως εν τη κατά το άρθρον 9 εξουσία αυτού, αποφασίζη την καθ’ οιονδήποτε άλλον τρόπον εξυπηρέτησιν των ησφαλισμένων, π.χ. δια συμβάσεων μεθ’ οιωνδήποτε Νοσηλευτικών Ιδρυμάτων, Ιδιωτικών Κλινικών, ιδιωτικών ιατρών κλπ.                              (Μετά την σελ. 178,02(α) Σελ. 178,021 Τεύχος 584-Σελ. 19 Επικουρικό Ταμείο Υπαλλήλων Αστυνομίας Πόλεων (Ε.Τ.Υ.Α.Π.) 4.ΒΑ.α.9   1274 4.ΒΑ.α.9 Επικουρικό Ταμείο Υπαλλήλων Αστυνομίας Πόλεων (Ε.Τ.Υ.Α.Π.)   1275 3.Πάσα μη συμμόρφωσις του ησφαλισμένου προς τας ισχύουσας εκάστοτε διατάξεις και Κανονισμούς παροχής περιθάλψεως επιφέρει την παντελή ή επί ωρισμένον χρόνον διακοπήν πάσης παροχής, κατόπιν αποφάσεως, του Δ.Σ. του Ε.Τ.Υ.Α.Π. Άρθρον 9. 1.Το υπό του άρθρου 2 του Α.Ν. 1494/50 «περί Επικουρικού Ταμείου Υπαλλήλων Αστυν. Πόλεων», ως ούτος εκυρώθη δια του Ν. 1593/50 προβλεπόμενον Διοικ. Συμβούλιον, καθίσταται αρμόδιον και δια τον Κλάδον Υγείας. 2.Οσάκις συζητούνται θέματα του Κλάδου τούτου του Συμβουλίου μετέχει ως μέλος και εις Υγειον. Δ/ντής α΄ ή β΄ τάξεως, οριζόμενος υπό του Υπουργού Εσωτερικών, μετά πρότασιν του Αρχηγού της Αστυνομίας, επί διετεί θητεία. 3.Το Διοικ. Συμβούλιον διαχειρίζεται την περιουσίαν του Κλάδου Υγείας και λαμβάνει πάντα τα προσήκοντα μέτρα, δια την επίτευξιν του υπό του άρθρου 5 του παρόντος καθοριζομένου σκοπού. 4.Το Διοικ. Συμβούλιον δύναται να πραγματοποιή τρεις (3) τακτικάς συνεδριάσεις κατά μήνα και εκτάκτους, οσάκις αι ανάγκαι το επιβάλλουσι δια ζητήματα του Κλάδου Υγείας. Εις τα μη αστυνομικά μέλη χορηγείται αποζημίωσις και δια την περίπτωσιν ταύτην, ουχί πάντως δια πλείονας των τριών συνεδριάσεων κατά μήνα συμφώνως προς τα εν άρθρω 2 παρ. 3 του αυτού Α.Ν.1494/50 καθοριζόμενα. Άρθρον 10. Ως προς τα καθήκοντα και τας υποχρεώσεις του Διοικ. Συμβουλίου και την ισχύν των λαμβανομένων παρ’ αυτού αποφάσεων, του Διευθυντού, του Λογιστού, του Γραμματέως, των υπαλλήλων, την ευθύνην των Διοικούντων, τα έξοδα Διαχειρίσεως και Διοικήσεως, την τοποθέτησιν κεφαλαίων, τον Ισολογισμόν και έλεγχον δαπανών, την είσπραξιν των πόρων, την πληρωμήν των δαπανών κλπ. του Κλάδου Υγείας, έχουσιν εφαρμογήν αι διατάξεις των άρθρων 3, 4, 5, 6, 7, 9, 12, 13, 14, 16, 17 και 21 του Α.Ν. 1494/50, ως εκυρώθη δια του Ν. 1593/50. Άρθρον 11. 1.Προς αντιμετώπισιν των πρώτων εξόδων λειτουργίας του Κλάδου Υγείας, ή τυχόν δυσχερειών εις την εκπλήρωσιν των σκοπών του, επιτρέπεται η διάθεσις υπό του Ε.Τ.Υ.Α.Π. ποσού μέχρις ενός εκατομμυρίου δραχμών εκ των παρ’ αυτώ κεφαλαίων του Κλάδου παροχής εφ’ άπαξ βοηθήματος, υπό τύπον ατόκου δανείου προς τον Κλάδον Υγείας. 2.Ο τρόπος της τμηματικής αποδόσεως του κατά την προηγουμένην παράγραφον δανείου και πάσα αναγκαία λεπτομέρεια κανονίζονται δι’ αποφάσεως των Υπουργών Εσωτερικών και Οικονομικών, εκδιδομένης κατόπιν προτάσεως του Δ.Σ. του ΕΤΥΑΠ. Άρθρον 12. 1.Πλην των εν τω παρόντι νόμω προβλεπομένων Κανονισμών το Διοικητικόν Συμβούλιον του ΕΤΥΑΠ, καταρτίζει και πάντα έτερον Κανονισμόν, προς ρύθμισιν των εκ της εφαρμογής του παρόντος Νόμου προκυπτόντων ζητημάτων. Πάντες οι Κανονισμοί υποβάλλονται υπό του Αρχηγού της Αστυνομίας μετά της γνώμης του εις τον Υπουργόν Εσωτερικών προς έγκρισιν, ισχύουν δε από της δημοσιεύσεώς των δια της Εφημερίδος της Κυβερνήσεως. 2.Κατά την αυτήν διαδικασίαν δύνανται να τροποποιώνται, συμπληρώνται και αντικαθίστανται οι Κανονισμοί ούτοι. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.   